РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 5

от заседание на комисия ”Управление на собствеността” 
към Пленума на Висшия съдебен съвет, проведено на 06.07.2016 г.

Днес, 06.07.2016 г. /сряда/ от 11.00 часа се проведе заседание на Комисия „Управление на собствеността” към Пленума на Висшия съдебен съвет, в състав:

                                                                          Светла Петкова – зам. председател
							Юлиана Колева
Румен Георгиев
Димитър Узунов
                                                                          
ОТСЪСТВА	ЩИ: Михаил Кожарев
                              Милка Итова

От администрацията на ВСС присъства инж. Димитър Шиклев – директор дирекция „Управление на собствеността на съдебната власт“, АВСС. 

Д Н Е В Е Н   Р Е Д:

1. ОТНОСНО: Искане от председателя на Окръжен съд гр. Пазарджик за осигуряване на средства за доставка и монтаж на климатик.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

1.	Извършването на разход за доставка и монтаж на климатик за кабинет на магистрат в Окръжен съд гр. Пазарджик е наложително. Стойността на разхода е определена на 1 050 лв., съгласно най – ниската оферта от избрания модел.
2.	Решението да се изпрати на комисия „Бюджет и финанси“ за корекция на бюджета на Окръжен съд гр. Пазарджик.

2. ОТНОСНО: Писмо от Върховен касационен съд относно предоставяне на подвижни стелажни системи за архивите на съдилищата.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

ИЗПРАЩА писмото от председателя на ВКС до съдилищата в страната с цел оползотворяване на стелажните системи, там където е нужно и възможно да се монтират.
Исканията на съдилищата да се изпращат до комисия „Управление на собствеността“ към Пленума на ВСС.

3. ОТНОСНО: Писмо от Прокуратурата на Република България с предложение за преразпределение на помещенията, ползвани от Окръжна и Районна прокуратури гр. Монтана.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	ПРИЕМА предложението за преразпределение на помещенията между Окръжна и Районна прокуратури гр. Монтана, находящи се в гр. Монтана, ул. „Васил Левски“ № 24 и ул. „Марин Дринов“ № 2, съгласно изготвения споразумителен протокол.
2.	ПРЕДЛАГА на Пленума на ВСС следния проект на решение:

ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И:

ПРЕРАЗПРЕДЕЛЯ помещенията между Окръжна и Районна прокуратури гр. Монтана, находящи се в гр. Монтана, ул. „Васил Левски“  № 24 и ул. „Марин Дринов“ № 2, съгласно изготвения между тях споразумителен протокол.

Предложението да се внесе като допълнителна точка от дневния ред за заседанието на Пленума на ВСС на 07.07.2016 г.

4. ОТНОСНО: Писмо от Министерство на правосъдието с предложение за сключване на тристранно споразумение между МП, ВСС и Застрахователна компания „Уника“ с уреждане на отношенията по договора и обезпечаване на последната вноска по сключения договор за застраховка на сградния фонд между МП и Застрахователна компания „Уника“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

Да се внесе в Пленума на ВСС решение за упълномощаване на представляващия Висшия съдебен съвет да подпише тристранно споразумение между Министерство на правосъдието, ВСС и Застрахователна компания „Уника“ след съгласуване с юристите на ВСС на проекто споразумението и уточнение на приложение №1 и №2 по отношение на имотите и частите от тях, ползвани от службите по вписванията.   

ЗАМ. ПРЕДСЕДАТЕЛ НА 
КОМИСИЯ „УПРАВЛЕНИЕ НА СОБСТВЕНОСТТА“: /П/
                                                          СВЕТЛА ПЕТКОВА